CELEX: 32007D0862
Language: mt
Date: 2007-12-13 00:00:00
Title: 2007/862/KE: Deċiżjoni tal-Kummissjoni tat- 13 ta’ Diċembru 2007 li temenda d-Deċiżjoni 2006/805/KE dwar il-miżuri ta’ kontroll tas-saħħa ta’ l-annimali marbuta mad-deni klassiku tal-ħnieżer fl-Ungerija u fis-Slovakkja (notifikata taħt id-dokument numru C(2007) 6158) (Test b’relevanza għaż-ŻEE)

21.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 337/119
            
         DEĊIŻJONI TAL-KUMMISSJONI
   tat-13 ta’ Diċembru 2007
   li temenda d-Deċiżjoni 2006/805/KE dwar il-miżuri ta’ kontroll tas-saħħa ta’ l-annimali marbuta mad-deni klassiku tal-ħnieżer fl-Ungerija u fis-Slovakkja
   (notifikata taħt id-dokument numru C(2007) 6158)
   (Test b’relevanza għaż-ŻEE)
   (2007/862/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (2), u b’mod partikolari l-Artikolu 9(4) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/805/KE ta’ l-24 ta’ Novembru 2006 dwar miżuri ta’ kontroll għas-saħħa ta’ l-annimali marbuta mad-deni klassiku tal-ħnieżer f’ċerti Stati Membri (3) ġiet adottata bħala reazzjoni għat-tifqigħat tad-deni klassiku tal-ħnieżer f’ċerti Stati Membri. Din id-Deċiżjoni tistabbilixxi ċerti miżuri ta’ kontroll tal-mard marbuta mad-deni klassiku tal-ħnieżer f’dawn l-Istati Membri.
            
         
               (2)
            
            
               Is-Slovakkja għarrfet lill-Kummissjoni dwar l-evoluzzjoni reċenti ta’ din il-marda fil-ħnieżer selvaġġi u l-preżenza ta’ din il-marda fid-distrett ta’ Nové Zámky, li għandu fruntiera mad-distretti ta’ Komárno u Levice fis-Slovakkja u l-Kontea ta’ Pest fl-Ungerija. Fid-dawl tat-tagħrif epidemjoloġiku disponibbli, iż-żoni fis-Slovakkja u fl-Ungerija fejn japplikaw miżuri ta’ kontroll marbuta mad-deni klassiku tal-ħnieżer għandhom jiġu emendati biex jinkludu partijiet minn dawn id-distretti.
            
         
               (3)
            
            
               Il-qagħda tal-marda fis-Slovakkja tjiebet b’mod konsiderevoli fl-Amministrazzjonijiet Distrettwali Veterinarji u Alimentari ta’ Trenčín (li jinkludi d-distretti ta’ Trenčín u Bánovce nad Bebravou), Prievidza (li tinkludi d-distretti ta’ Prievidza u Partizánske) u Púchov (li jinkludi d-distrett ta’ Ilava biss). Għalhekk il-miżuri stipulati fid-Deċiżjoni 2006/805/KE li jikkonċernaw dawk iż-żoni m’għandhomx japplikaw iktar.
            
         
               (4)
            
            
               Għal raġunijiet ta’ trasparenza fil-leġiżlazzjoni Komunitarja, il-lista ta’ l-Istati Membri kkonċernati jew ir-reġjuni tagħhom kif stipulata fl-Anness għad-Deċiżjoni 2006/805/KE, għandha tinbidel bit-test fl-Anness għal din id-Deċiżjoni.
            
         
               (5)
            
            
               Id-Deċiżjoni 2006/805/KE għandha għalhekk tiġi emendata skond dan.
            
         
               (6)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2006/805/KE huwa mibdul bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 13 ta’ Diċembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Id-Direttiva kif emendata l-aħħar bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 395, 30.12.1989, p. 13 Id-Direttiva kif emendata l-aħħar bid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33); verżjoni kkoreġuta fil-ĠU L 195, 2.6.2004, p. 12.
   
      (3)  ĠU L 329, 25.11.2006, p. 67. Id-Deċiżjoni kif emendata l-aħħar mid-Deċiżjoni 2007/631/KE (ĠU L 255, 29.9.2007, p. 45).
   
      ANNESS
      
         
            “ANNESS
            IL-PARTI I
            1.   Il-Ġermanja
            A.   Rhineland-Palatinate
            
                     
                        (a)
                     
                     
                        fil-Kreis Ahrweiler: il-muniċipalitajiet ta’ Adenau u Altenahr;
                     
                  
                     
                        (b)
                     
                     
                        fil-Kreis Daun: il-muniċipalitajiet ta’ Obere Kyll u Hillesheim kif ukoll il-lokalitajiet ta’ Betteldorf, Dockweiler, Dreis-Brück, Hinterweiler u Kirchweiler li jinsabu fil-muniċipalità ta’ Daun, il-lokalitajiet Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath u Welcherath li jinsabu fil-muniċipalità ta’ Kelberg, il-lokalitajiet ta’ Berlingen, Duppach, Hohenfels-Essingen, Kalenborn-Scheuern, Neroth, Pelm u Rockeskyll li jinsabu fil-muniċipalità ta’ Gerolstein u l-Belt ta’ Gerolstein;
                     
                  
                     
                        (ċ)
                     
                     
                        fid-Distrett Bitburg-Prüm: il-lokalitajiet Büdesheim, Kleinlangenfeld, Neuendorf, Olzheim, Roth bei Prüm, Schwirzheim u Weinsheim li jinsabu fil-muniċipalità ta’ Prüm.
                     
                  B.   Rhine-Westfalia ta’ Fuq
            
                     
                        (a)
                     
                     
                        fil-Kreis Euskirchen: il-bliet Bad Münstereifel, Mechernich, Schleiden u l-lokalitajiet ta’ Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (fil-Belt ta’ Euskirchen), u l-muniċipalitajiet ta’ Blankenheim, Dahlem, Hellenthal, Kall u Nettersheim;
                     
                  
                     
                        (b)
                     
                     
                        fil-Kreis Rhein-Sieg: il-bliet ta’ Meckenheim u Rheinbach, il-muniċipalità ta’ Wachtberg, il-lokalitajiet ta’ Witterschlick, Volmershofen, Heidgen (fil-muniċipalità ta’ Alfter) u l-lokalitajiet ta’ Buschhoven, Morenhoven, Miel u Odendorf (fil-muniċipalità ta’ Swisttal);
                     
                  
                     
                        (ċ)
                     
                     
                        il-belt ta’ Aachen: fin-nofsinhar ta’ l-awtostradi A4, A544 u l-Bundesstrasse B1;
                     
                  
                     
                        (d)
                     
                     
                        il-belt ta’ Bonn: in-nofsinhar tal-Bundesstrasse 56 u l-awtostrada A 565 (Bonn-Endenich sa Bonn-Poppelsdorf) u il-lbiċ tal-Bundesstrasse 9;
                     
                  
                     
                        (e)
                     
                     
                        fil-Kreis Aachen: il-bliet ta’ Monschau u Stolberg, u l-muniċipalitajiet ta’ Simmerath u Roetgen;
                     
                  
                     
                        (f)
                     
                     
                        fil-Kreis Düren: il-bliet ta’ Heimbach u Nideggen, u l-muniċipalitajiet ta’ Hürtgenwald u Langerwehe.
                     
                  2.   Franza
            It-territorju tad-Dipartiment tal-Bas-Rhin u l-Moselle li jinsab fil-punent tar-Rhine u l-kanal Rhine Marne, fit-tramuntana ta’ l-awtostrada A 4, fil-lvant tax-xmara Sarre u fin-nofsinhar tal-fruntiera mal-Ġermanja u l-muniċipalitajiet ta’ Holtzheim, Lingolsheim u Eckbolsheim.
            IL-PARTI II
            1.   L-Ungerija
            It-territorju tal-kontea ta’ Nógrád u t-territorju tal-kontea ta’ Pest li tinsab fit-tramuntana u fil-lvant tad-Danubju, fin-nofsinhar tal-fruntiera mas-Slovakkja, fil-punent tal-fruntiera mal-kontea ta’ Nógrád u fit-tramuntana ta’ l-awtostrada E 71.
            2.   Is-Slovakkja
            It-territorju ta’ l-Amministrazzjonijiet Distrettwali Veterinarji u Alimentari (ADVA) ta’ Žiar nad Hronom (li jinkludi d-distretti ta’ Žiar nad Hronom, Žarnovica u Banská Štiavnica), Zvolen (li jinkludi d-distretti ta’ Zvolen, Krupina u Detva), Lučenec (li jinkludi d-distretti ta’ Lučenec u Poltár), Veľký Krtíš (li jinkludi d-distrett ta’ Veľký Krtíš), Komárno (li jinkludi t-territorju li jinsab fil-lvant ta’ l-awtostrada 64, fit-tramuntana tal-fruntiera ma’ l-Ungerija u fil-punent tad-distrett ta’ Nové Zámky), Nové Zámky (li jinkludi t-territorju li jinsab fil-lvant tad-distrett ta’ Komárno u fil-lvant ta’ l-awtostrada 64, fin-nofsinhar ta’ l-awtostrada 75 u fit-tramuntana tal-fruntiera ma’ l-Ungerija) u Levice (li jinkludi t-territorju li jinsab fil-lvant tad-distrett Nové Zámky u fil-lvant ta’ l-awtostrada 66 (E77), fin-nofsinhar ta’ l-awtostrada 75, fit-tramuntana tal-fruntiera ma’ l-Ungerija u fil-punent tad-distrett ta’ Veľký Krtíš).
            IL-PARTI III
            1.   Il-Bulgarija:
            It-territorju kollu tal-Bulgarija.”